钦定古今图书集成/理学汇编/学行典/第021卷 > 皇极经世心易发微二 > 《稽疑十应》
## 钦定古今图书集成/理学汇编/学行典/第021卷 > 皇极经世心易发微二 > 《稽疑十应》

夫稽疑者，彰往察来，所以绍天明而定吉凶也。十应
者，取其克应而为之应验也。故观占之际，若以卦象
论吉凶，而不参之以十应，则今日得此一卦，固以主
宾互变而决其休咎矣。明日复得此卦，主宾互变皆
同，岂可复以此吉凶而断之哉？是故卦虽同而十应
不同，必玩《十应》而后决其吉凶，则无不验矣。故十应
之目：一曰正应，二曰互应，三曰变应，四曰方应，五曰
日应，六曰外应，七曰物应，八曰“天文之应，九曰地理
之应，十曰人事之应。”夫正应者，《正卦》之应也；互应者，
《互卦》之应也；变应者，《变卦》之应也。此三应者，人皆以
之决吉凶矣。至于七应之理，知者罕焉，得之无不验
矣。此所当秘者也。

方应。〈按：正应、互应、变应，本文云“人皆以之决吉凶” ，想人所共知者，故阙之。〉

所谓“方应”者，以卦体为主，看来占之人在于何方坐
立，与卦体有无生克也。凡方生体吉，体生方耗气，体
克方则吉，方克体则不宜也。如得乾卦为体，人在南，
为方克体；人在西南，为方生体也。馀例此。

日应

“日应”者，看所占之日与卦有无生克比和，衰旺墓绝
也。故寅卯日属木，巳午日属火，申酉日属金，亥子日
属水，辰戌丑未日属土。《体卦》宜与日辰相生相合，忌
与日辰相克相刑也。

外应

《外应》者，外卦之应也。占卦之顷，偶见外之来者，老人
属干，老妇属坤，长男为震，长女为巽，中男为坎，中女
为离，少男为艮，少女为兑。又近取诸身，观其动静，与
卦体有无，相生相合也。

物应

《物应》者，观占之际，偶见之物也。物有动有静，动者，牛
马六畜之类也；静者，器用物件之类也。见，干为马，坤
为牛，震为龙，巽为鸡，坎为豕，离为雉，艮为狗，兑为羊
之类。坎为水，离为火，干为金玉，兑为破器刀斧，震为
木植，巽为工巧，坤艮为土泥，亦与卦体有无生克也。
如生体为吉，克体为凶，切宜审之也。

天文

天文者，天时之应也。故晴明为离，雨为坎，雷为震，风
为巽，阴云为坤，雾气为艮，天朗为干，星月为兑，雨泽
亦为兑。凡克体者，天时不顺；生体者，天意必存。

地理

“地理”者，占卦所寓之地也。故公廨之所为干，田野之
地为坤，江湖池沼之处为坎，炉冶窑灶之闲为离，园
林竹木之处为震、巽，土石砖瓦之地为艮，败墙破壁
之所为兑，亦看其卦与体有无生克也

人事

“人事”者，占卜之顷，偶闻偶见之事也。逢吉则吉，遇凶
则凶，物之圆者事成，物之缺者事败。见欢笑主喜庆，
逢哭泣主忧悲。所闻所见，与所占之事，有无相关相
应也。相应则吉，相反则凶，须当以心会之。

右《十应》之说。观物之要道，元之又元也，故《三要》云“事事相关，物物相应” ，正谓是尔。苟专以体用而不参之以十应之物，则有验与不验者，学者所当潜心，不可轻忽也。